CELEX: 62018TN0282
Language: el
Date: 2018-05-03 00:00:00
Title: Υπόθεση T-282/18: Προσφυγή της 3ης Μαΐου 2018 — Bernis κ.λπ. κατά SRB

201807060651994562018/C 259/542822018TC25920180723EL01ELINFO_JUDICIAL20180503394021Υπόθεση T-282/18: Προσφυγή της 3ης Μαΐου 2018 — Bernis κ.λπ. κατά SRB
 ---documentbreak--- C2592018EL3910120180503EL0054391402Προσφυγή της 3ης Μαΐου 2018 — Bernis κ.λπ. κατά SRB
   (Υπόθεση T-282/18)2018/C 259/54Γλώσσα διαδικασίας: η αγγλική
      Διάδικοι
   
   
      Προσφεύγοντες: Ernests Bernis (Jurmala, Λεττονία), Oļegs Fiļs (Jurmala), OF Holding SIA (Ρίγα, Λεττονία) και Cassandra Holding Company SIA (Jurmala) (εκπρόσωποι: O. Behrends, M. Kirchner και L. Feddern, δικηγόροι)
   
      Καθού: Ενιαίο Συμβούλιο Εξυγίανσης (SRB)
   
      Αιτήματα
   
   Οι προσφεύγοντες ζητούν από το Γενικό Δικαστήριο:
   
            —
         
         
            να ακυρώσει τις αποφάσεις του Ενιαίου Συμβουλίου Εξυγίανσης (SRB) της 23ης Φεβρουαρίου 2018 καθόσον αυτές αφορούν τις ABLV Bank, AS και ABLV Bank Luxembourg, SA·
         
      
            —
         
         
            να καταδικάσει το καθού στα δικαστικά έξοδα.
         
      
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους, οι προσφεύγοντες προβάλλουν δεκατρείς λόγους.
   
            1.
         
         
            Με τον πρώτο λόγο ακυρώσεως προβάλλεται ότι το SRB δεν έχει αρμοδιότητα να εκδώσει απόφαση όσον αφορά την εκκαθάριση.
         
      
            2.
         
         
            Με τον δεύτερο λόγο ακυρώσεως προβάλλεται ότι το SRB προσέβαλε τα δικαιώματα των προσφευγόντων, ανακοινώνοντας την επίσημη απόφασή του να μην εγκρίνει μέτρα εξυγίανσης.
         
      
            3.
         
         
            Με τον τρίτο λόγο ακυρώσεως προβάλλεται ότι το SRB προσέβαλε τα δικαιώματα των προσφευγόντων, λόγω εσφαλμένης εκτιμήσεως κατά το άρθρο 18, παράγραφος 1, στοιχείο β', του κανονισμού (ΕΕ) 806/2014 (
                  1
               ).
         
      
            4.
         
         
            Με τον τέταρτο λόγο ακυρώσεως προβάλλεται ότι το SRB προσέβαλε τα δικαιώματα των προσφευγόντων, λόγω εσφαλμένης εκτιμήσεως κατά το άρθρο 18, παράγραφος 1, στοιχείο α', του κανονισμού 806/2014.
         
      
            5.
         
         
            Με τον πέμπτο λόγο ακυρώσεως προβάλλεται ότι το SRB προσέβαλε το δικαίωμα ακροάσεως των προσφευγόντων και άλλα διαδικαστικά τους δικαιώματα.
         
      
            6.
         
         
            Με τον έκτο λόγο ακυρώσεως προβάλλεται ότι το SRB προσέβαλε το δικαίωμα των προσφευγόντων να εκδοθεί επί της υποθέσεώς τους δεόντως αιτιολογημένη απόφαση.
         
      
            7.
         
         
            Με τον έβδομο λόγο ακυρώσεως προβάλλεται ότι το SRB δεν εξέτασε, ούτε εκτίμησε επιμελώς και αμερόληπτα όλες τις κρίσιμες πτυχές της υποθέσεως.
         
      
            8.
         
         
            Με τον όγδοο λόγο ακυρώσεως προβάλλεται ότι το SRB παραβίασε την αρχή της αναλογικότητας.
         
      
            9.
         
         
            Με τον ένατο λόγο ακυρώσεως προβάλλεται ότι το SRB παραβίασε την αρχή της ίσης μεταχειρίσεως.
         
      
            10.
         
         
            Με τον δέκατο λόγο ακυρώσεως προβάλλεται ότι το SRB προσέβαλε το δικαίωμα ιδιοκτησίας των προσφευγόντων καθώς και την επιχειρηματική τους ελευθερία.
         
      
            11.
         
         
            Με τον ενδέκατο λόγο ακυρώσεως προβάλλεται ότι το SRB παραβίασε την αρχή nemo auditur.
         
      
            12.
         
         
            Με τον δωδέκατο λόγο ακυρώσεως προβάλλεται ότι το SRB υπέπεσε σε κατάχρηση εξουσίας.
         
      
            13.
         
         
            Με τον δέκατο τρίτο λόγο ακυρώσεως προβάλλεται ότι το SRB προσέβαλε τα δικαιώματα των προσφευγόντων από το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης, επειδή δεν διασφαλίστηκε η εξέταση της υποθέσεως της ABLV Bank SA από τα αρμόδια θεσμικά και λοιπά όργανα της Ένωσης.
         
      (
         1
      )	Κανονισμός (ΕΕ) 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) 1093/2010, (EE 2014 L 225, σ. 1).